kardosdrur/scandi-wiki huggingface dataset:
Walley Barnes

Walley Barnes (16. januar 1920 - 4. september 1975) var en walisisk fodboldspiller (forsvarer) og -træner.

Barnes spillede hele sin karriere i England, hvor han først repræsenterede Southampton og derefter tilbragte hele 13 år hos London-storklubben Arsenal. Han var med til at vinde to engelske mesterskaber med Arsenal, i henholdsvis 1948 og 1953, mens det i 1950 blev til sejr i FA Cuppen.

For Wales' landshold spillede Barnes desuden 22 kampe. Han debuterede for holdet 18. oktober 1947 i et opgør mod England. Efter sit karrierestop blev han også træner for holdet.

Titler 
Engelsk mesterskab
 1948 og 1953 med Arsenal

FA Cup
 1950 med Arsenal

Referencer

Eksterne henvisninger 
 

Fodboldspillere fra Wales
Fodboldtrænere fra Wales
Billy Lucas

William Henry "Billy" Lucas (15. januar 1918 - 1998) var en walisisk fodboldspiller (winghalf) og -træner. Han spillede en årrække hos Swansea City og Newport County i hjemlandet, og tilbragte også en stor del af karrieren i England, hvor han i 11 år repræsenterede Swindon Town. Han vandt den walisiske pokalturnering med Swansea i 1950.

Lucas spillede desuden syv kampe for Wales' landshold, som han debuterede for 23. oktober 1948 i et opgør mod Skotland.

Titler 
Welsh Cup
 1950 med Swansea City

Referencer

Eksterne henvisninger 
 

Fodboldspillere fra Wales
Fodboldtrænere fra Wales
Personer fra Newport, Wales
Ivor Powell

Ivor Verdun Powell (MBE) (5. juli 1916 - 6. november 2012) var en walisisk fodboldspiller (winghalf) og -træner. 

Powell spillede størstedelen af sin karriere i England, hvor han repræsenterede blandt andet Queens Park Rangers og Bradford City. Han tilbragte også én sæson i hjemlandet hos Barry Town

For Wales' landshold spillede Powell desuden seks kampe. Han debuterede for holdet 13. november 1946 i et opgør mod England.

Referencer

Eksterne henvisninger 
 

Fodboldspillere fra Wales
Fodboldtrænere fra Wales
Personer tildelt Member of the Order of the British Empire
Frank Scrine

Frank Scrine (9. januar 1925 - 5. oktober 2001) var en walisisk fodboldspiller (angriber). Han spillede for henholdsvis Swansea City i hjemlandet samt for engelske Oldham.

Scrine spillede desuden to kampe for Wales' landshold, én i 1949 og én i 1950.

Referencer

Eksterne henvisninger 
 

Fodboldspillere fra Wales
Knud Jacobsen

Knud Jacobsen er navnet på flere personer:
 Knud Jacobsen (cykelrytter) (1914-1987) – dansk cykelrytter
 Knud Jacobsen (maler) (1928-2019) – dansk-schweizisk maler, grafiker, tegner og snedker
Årtoft

Årtoft er et stednavn i Kliplev Sogn, navnet genfindes i Årtoft Mark og Årtoft Plantage. 

Aartoft (Tysk: Ahretoft eller Aretoft) er muligvis et gammelt stormandssæde, idet det gamle nordiske ord 'árr' der betyder 'tjener eller repræsentant' og ofte er en betegnelse for højtstående kongelig embedsmand.. Aartoft er beskrevet i 1494, og var fra det 16nde århundrede indtil 1725 en såkaldt Hollænderigaard eller Meierhof til Søgård (Tysk: Seegaard). Aartoft er herefter et selvstændigt adeligt gods, som var ejet og forvaltet sammen med Søgaard indtil 1792. Hoveri til Aartoft ydedes af 19 gårde i Visgaarde samt Tinglev og Uge sogne. Alle gamle retslige og forvaltningsmæssige rettigheder i forhold til omgivelserne blev afløst i 1854. Aartoft var ejet af familien Nissen i 3 generationer fra 1906 til 1997. Hovedbygningen fra o. 1912, der senere er nedbrændt, var opført i Nürnberg stil. Aartoft er i dag en mindre privat ejendom. 

Sydøst (ca. 100m) for Aartoft var tidligere gården Fruermark på Fruereng. Aartoft og Fruermark genfindes på kort fra 1648 ’Praefectura Apenrade et Luntoft Herde’

Nordvest (ca. 100 m) for Aartoft (på ) findes de fredede rester af en Gravhøj fra Stenalderen.

Årtoft er beskrevet i detailjer i Trap Danmark.

Kilder og henvisninger

Lokaliteter i Aabenraa Kommune
Rampla Juniors

Rampla Juniors Fútbol Club (normalt bare kendt som Rampla Juniors) er en uruguayansk fodboldklub fra hovedstaden Montevideo. Klubben spiller i landets bedste liga, Primera División Uruguaya, og har hjemmebane på Estadio Olímpico. Klubben blev grundlagt den 7. januar 1914, og har siden da vundet ét uruguayansk mesterskab.

Titler 
 Primera División Uruguaya (1): 1927

Kendte spillere 
  Juan Mujica
  William Martínez
  Enrique Ballestrero
  Antonio Alzamendi
  Rubén Paz
  Wilmar Cabrera
  Fernando Kanapkis
  Luis Ubiña
  Pedro Arispe
  Jorge Seré
  Domingo Pérez
  Héctor Salva

Danske spillere 
  Ingen

Eksterne henvisninger 

Klubbens officielle hjemmeside

Etableret i 1914
Fodboldklubber i Montevideo
Allerød Sø

Allerød Sø er en tidligere sø, nu et moseområde der ligger nord for Farum, vest for Blovstrød i Allerød Kommune. Den var oprindelig en lysåben, lavvandet sø, der er opstået i et dødislandskab efter afsmeltning af en strandet dødis. Søen ligger i en større sammenhængende istidslavning, som kan følges fra Hillerød mod Holte. Med afsmeltningen af isen blev der aflejret mange forskellige materialer, bl.a. store mængder af fint ler.

Kulturhistorie 
Den senere kraftige udnyttelse af egnens tørve- og lerforekomster, kombineret med en ekstensiv landbrugsdrift har siden sat sit kraftige aftryk på landskabet i form af ler- og tørvegrave.

Den oprindelige lavvandede Allerød Sø var fugle- og fiskerig, og det første Allerød, en boplads, lå ved nordenden af søen (Allerød = elleryd betyder rydningen i elleskoven).

Med tiden blev Allerød Søs nære omgivelser gennem rydninger og opdyrkning omdannet til en ”mosaik” af skov, krat og ekstensivt anvendte landbrugsarealer.

Den store landskabsforandring i Allerød Sø-området indtraf i forbindelse med teglværksdriftens opblomstring i Danmark i midten af 1800-tallet. I søens omgivelser var der store forekomster af fint issøler, som er velegnet til teglbrænding. Nu blev søen drænet, tørveforekomsterne gravet op, så lerforekomsterne blev tilgængelige.

To teglværker blev anlagt med vidtstrakte tipvogns-traceer, og en storstilet teglproduktion af mursten og tagtegl begyndte, hvor tørven blev anvendt som brændsel.

Teglperioden sluttede omkring 1940, men sætter stadig sit præg på naturen i form af gravehuller og en mængde større og mindre vandhuller og søer. Mange af de tidligere graveområder er groet til og ved disse steder er der fremkommet en spændende naturpræget skov med mange forskellige fuglearter knyttet til dødt ved.

Fredning 
Den nærliggende Kattehale Mose blev fredet allerede i 1951, men først i 1989 blev der udarbejdet et ”Endeligt fredningsforslag for Allerød Sø og Kattehale Mose”. Fredningssagen blev dog aldrig afsluttet, årene gik og fredningsforslaget dermed teknisk forældet. Men i 2008 blev Allerød Sø – Kattehale Mose omfattet af et nyt fredningsforslag rejst af Danmarks Naturfredningsforening og Allerød Kommune, og i 2011 blev et område på 61 hektar endelig fredet, efter behandling i Naturklagenævnet. Området grænser op til Natura 2000-område nr. 137 Kattehale Mose

Kilder og henvisninger 

 Vandrerute  på vandreturen.dk
 Kort på miljoegis.mim.dk

Fredede arealer i Danmark
Lokaliteter i Allerød Kommune
Oilly Wallace

Oilly Wallace (født 1996) er en dansk saxofonist og jazzmusiker.

Oilly Wallace medvirkede i en ung alder på alt-saxofon den norske trommeslager Snorre Kirks album Europa, der blev udgivet i 2014. Albummet blev nomineret til “Årets danske udgivelse” ved Danish Music Awards Jazz 2015.
Wallace udgav herefter i december 2015 debut-EP’en Fiol Sessions, hvilket bl.a. medførte en nominering som “Årets nye jazznavn” ved Danish Musik Awards 2016. Senere har han sammen med guitaristen Johannes Wamberg udgivet det anmelderroste album Easy Living.

Oilly Wallace har spillet med en række danske jazzmusikere som Carsten Dahl, Thomas Blachman, Lennart Ginman, Jan Harbeck, Kjeld Lauritsen, Per Gade, Jesper Løvdal, Ben Besiakov, Christina von Bülow og Ole Streenberg og en række udenlandske jazzmusikere.

Diskografi 
 Fiol Sessions, EP 2015
 Easy Living, LP 2016 med Johannes Wamberg

Referencer

Eksterne henvisninger 
 Oilly Wallace på discogs

Saxofonister fra Danmark
Jazzmusikere fra Danmark
Dødt løb

Der kan indtræffe dødt løb i flere forskellige sportsgrene. Dødt løb betyder at to eller flere sportsudøvere ender på samme plads i en begivenhed. Det kan fx være når to cykelryttere kører over stregen på samme tid, men det kan også hænde i fodbold, hvis to fodboldklubber ender sæsonen med samme antal point, som det skete i Bundesligaen i 2005.

Dødt løb hænder ofte i især hestevæddeløb, da hestene typisk kæmper side om side med få centimers afstand. Derudover er dødt løb også almindeligt i greyhound løb og golf, men denne artikel fokuserer på dødt løb i hestevæddeløb.

Definition af dødt løb i hestevæddeløb 
Dansk Hestevæddeløb har endda skabt en ordbog med titlen ”Galopsportens ordbog”, hvor de blandt andet definerer dødt løb. Her beskrives dødt løb, som når to eller flere heste når målstregen samtidig, så rækkefølgen ikke kan adskilles, end ikke af målfilmen. Dette skete blandt andet ved Amerikanerløbet på Nykøbing F. Travbanen i 2015, hvor målfotoet ikke kunne skille Ravello GT og Raven Chat ad ved målstregen.

Moderne teknologi kan ofte skille sportsudøvere ad i forbindelse med dødt løb. Typisk vil en af hestene være den første til at krydse stregen med en af sine hestehove, men der er tilfælde hvor teknologien ikke kan bidrage til at finde én vinder.

Hvad sker der, hvis man har spillet på et dødt løb? 
Hestevæddeløb er en af de mest traditionelle former for pengespil på en sportsgren. Det ligger endda i navnet heste-”væddeløb”. Her spilles der typisk på vinderen og derfor er det vigtigt at vide, hvad der sker, hvis man har spillet på et løb, som ender som dødt løb.

Dette kan variere fra den ene bookmaker til den anden, men typisk udregner bookmakeren indsatsen i forhold til hvor mange, der ender med at vinde. Ofte er der dødt løb mellem to heste og i dette eksempel, vil din gevinst være halvdelen af, hvad den kunne have været.

Der har også været dødt løb mellem tre heste og sker det i dit tilfælde vil din gevinst blive divideret med tre og derfor vil din gevinst svare til en tredjedel af, hvad den kunne have været.

Udregning af gevinst på dødt løb 
Du kan bruge nedenstående ligninger til at udregne dine gevinster i forbindelse med døde løb.

Vindermarkeder med to vindere 
[(din indsats / 2) x (bookmakerens odds – 1)] – (din indsats / 2) = gevinst/tab

Vindermarkeder med to eller flere vindere 
[(din indsats / antal af løbets vindere) x (bookmakerens odds – 1)] – [dinindsats x (antal af løbets vindere - 1) / antal af løbets vindere] = gevinst/tab

Eksterne links 

Galopsportens ordbog på Jydsk væddeløbsbane 
Dødt løbs definition 

Sport
Den tyske fægteskole

Den tyske fægteskole (tysk Deutsche Schule; Kunst des Fechtens}}) er et system, der blev brugt til undervisning i Det tysk-romerske Rige i senmiddelalderen, renæssancen og den tidlige moderne tid, som beskrevet i samtidige fechtbücher ("kampmanualer" eller fægtebøger). Geografisk udsprang traditionen fra Augsburg, Frankfurt og Nürnberg). Den periode, hvor der blev undervist i den tyske fægteskole, er kendt som Kunst des Fechtens eller "fægtekunst" (ofte fejloversat til "kampkunst". Selv om den tyske fægteskole primært fokuserer på tohånds langsværd, beskriver den også brugen af mange andre våben som tessak, daggert, langkniv (både med og uden buckler), kamp med stave, kamp til hest og ubevæbnet kamp.

Mange af forfatterne til teksterne i dette system er eller hævder at være en videreførelse af Johannes Liechtenauers skole. Han var fægtemester i 1300-tallet. Det tidligst daterede eksempel på Liechenauers system er et manuskript dateret til 1389, der er kendt som Ms. 3227a. Der er bevaret flere manuskripter fra 1400-tallet, og i 1500-tallet kendes også flere trykte, hvoraf Joachim Meyers værk fra 1570 er blandt de berømteste.

Dem tyske fægtetradition er i stor grad overskygget af den italienske skole med kårdefægtning fra begyndelsen af 1600-tallet, men udøvere af den tyske skole eksisterede til slutningen af 1700-tallet.

Fægtning med tysk langsværd og rekonstruktioner af dem har været et fokuspunkt for historisk europæisk kampkunst siden slutningen af 1800-tallet, da fægteren Alfred Hutton populariserede den.

Termen "den tyske fægteskole" kan være misvisende, da der var og er flere stilarter i tysk fægtning. Både tysk akademisk fægtning og gammeltysk teatralsk sværdkamp omtales i dag som "den tyske fægteskole".

Manuskripter 
 Kölner Fechtbuch
 Royal Armouries Ms. I.33
 Hans Talhoffer (flere værker)
 Cod. 44 A 8

Se også 
 Historisk europæisk kampkunst (HEMA)
 Dem italienske fægteskole
 Den engelske langsværdsskole
 Kampfringen
 Johannes Liechtenauer
 Mensurfægtning
 Arne Koets

Noter

Referencer 

Kampsport
Fægtebøger
Nazila Kivi

Nazila Vida Roxana Ghavami Kivi (født 11. november 1980) er en dansk-persisk oversætter, anmelder og debattør.
I 2019 udkom hendes oversættelse af den iranske forfatter Shahrnush Parsipurs bog Kvinder uden mænd.

Kivi var redaktør på magasinet Friktion sammen med Emma Holten, Marie Storm Dalby og Lise Olivarius. og har i mange år været anmelder og klummeskribent hos Politiken.

I en kronik i Politiken introducerede Kivi ordet femi-nationalisme, der betegner en måde hvor feministisk retorik benyttes i nationalismen ved fremstilling af ikke-vestlige lande som tilbagestående.

Uddannelse

 Cand. mag. i Kultur- og Sprogmøder og Kommunikation, Roskilde Universitet

 B.Sc. i Folkesundhedsvidenskab med Gender Certificate, Københavns Universitet

Forfatterskab

Udvalgte tekster

 Det tabu at skabe. Om pattedyr, mødre og andre besværlige skabninge 2021. Essay om amningens kolonihistorie og egne erfaringer med et nyligt moderskab’, bestilt af Overgaden Institut for Samtidskunst til Ida Sønder Thorhauge’s udstillingskatalog for soloudstillingen Between Eternity And Time.  

 ’Elefant (Natsværmer) 2021. Bearbejdning af Bijan Mofids Eventyrbyen, spillet hos Teater Sort/Hvid i 2021. 

 Heksen som nomade i udstillingskatalog til udstillingen Witch Hunt på Kunsthal Charlottenborg, 2020.  

 Strangest Things - Mythology, Transformation and Queering Death in Shahrnush Parsipur’s Women Without Men i ‘Unexpected Encounters Possible Futures’  til udstillingskataloget for udstillingen Cosmic Existence i Den Frie Udstillingsbygning, 2019.

 Normale menneskers normale smerter – genmæle fra kanten til Morten Søndergaard’s udstilling Sproghospitalet på Sorø Kunstmuseum
 Når glædesdrab bliver en nødvendighed Forord til [[Emil Elg]]: Om racisme, Forlaget Nemo, 2017. 

 ’Feminationalisme i Danmark’ i udstillingskatalog for udstillingen Horses on Rollerblades. Konsthall C Edition 1, Malmö, Sverige, 2016.

 ‘Kvindesygdomme?’ kapitel om sygeliggørelse af kvinder, i Kvinde kend din krop, Forlaget Tiderne Skifter, 2013.

Oversættelser 

 Shahrnush Parsipur, Kvinder uden mænd, Forlaget Gyldendal 2019  
 Kristen Alvanson, Yazd,  Forlaget Terrapolis 2020 
 Bijan Mofid: Eventyrbyen/Elefant Teater Sort/Hvid
 Shahrnush Parsipur Frie oplevelser Forlaget Gyldendal 2022

Henvisninger 

Oversættere fra Danmark
Feminister fra Danmark
Liste over største biblioteker

Dette er en liste over de største biblioteker i verden. Den inkluderer biblioteker som i 2008 eller senere havde 15 millioner genstande eller mere.

Største biblioteker i verden

Referencer 

Lister over bygninger, konstruktioner og anlæg
Biblioteker
Jovana Ilić

Jovana Ilić (født 19. juli 2001) er en bosnisk håndboldspiller, som spiller i ŽRK Budućnost Podgorica.

Referencer 

Håndboldspillere fra ŽRK Budućnost
Håndboldspillere fra Bosnien-Hercegovina
Danskerbingo

Danskerbingo var et dansk radioprogram, der blev sendt på DR P3 fra 2016-2020. Programmets værter var Andreas Kousholt og Jacob Weil. Programmet startede som ferieafløsningssegment om lørdagen i 2016, men overgik fra årsskiftet i 2017 til at være P3's faste formiddagsprogram mellem kl. 9-12. I 2018 vandt programmet prisen som årets radioprogram. Programmet sendte sin sidste udsendelse fredag. d. 25. september 2020.

Præmis 
Programmet arbejder ud fra præmissen at alle danskere har mindst en god historie at fortælle. I løbet af programmet blev et antal scenarier/specifikke situation opsat, hvorefter lyttere, der havde oplevet dette, kunne ringe ind og fortælle deres historie. Eksempelvis har fodboldspillerne Thomas Delaney og Christian Eriksen ringet ind og fortalt historier. 

Programmet startede i 2016 som ferieafløsningssegment om lørdagen, og blev i 2017 fast program om formiddagen på P3.

Priser 
I 2018 vandt Danskerbingo prisen som årets radioprogram ved prisuddelingen Prix Radio.

Referencer 

Radioprogrammer fra Danmarks Radio
Radioprogrammer
Etableret i 2016
Andreas Kousholt

Andreas Kousholt er en dansk radiovært, som er kendt fra DR P3's formiddagsprogram Danskerbingo. 

Radioværter fra Danmark
Messøyfjorden

Mesøyfjorden (også skrevet Messøyfjorden) er en fjord i Meløy kommune i Nordland fylke i Norge. Fjorden har indløb mellem Teksmonskagene i nord og Gjersodden i syd og går 6 kilometer mod øst til Ørnes i bunden af fjorden. Det meste af fjorden ligger mellem øerne Teksmona og Mesøya.

Der går færge fra Ørnes mod nordvest til Støtt, østover til Gjersholmen på Meløya og mod syd til Vassdalsvik. 

Fylkesvej 17 går langs de indre dele af fjorden.

Kilder og henvisninger 

Fjorde i Nordland

Meløy
Conny Torstensson

Conny Torstensson (født 28. august 1949 i Lofta, Sverige) er en svensk tidligere fodboldspiller (midtbane) og -træner, der mellem 1972 og 1979 spillede 40 kampe og scorede syv mål for Sveriges landshold. Han deltog blandt andet ved både VM 1974 i Vesttyskland og VM 1978 i Argentina.

På klubplan spillede Torstensson for henholdsvis Åtvidabergs FF i hjemlandet, for FC Bayern München i Tyskland samt for schweiziske FC Zürich. Hans absolutte storhedstid var perioden hos Bayern. Her var han med til at vinde både et tysk mesterskab samt hele tre udgaver af Mesterholdenes Europa Cup i træk, i henholdsvis 1974, 1975 og 1976. Torstensson startede på banen i 1974- og 1975-finalen, mens han ikke kom på banen i 1976-finalen. Hos Åtvidaberg var han med til at vinde blandt andet to svenske mesterskaber.

Titler 
Allsvenskan
 1972 og 1973 med Åtvidabergs FF

Svenska Cupen
 1970 og 1971 med Åtvidabergs FF

Bundesligaen
 1974 med Bayern München

Mesterholdenes Europa Cup
 1974, 1975 og 1976 med Bayern München

Intercontinental Cup
 1976 med Bayern München

Referencer

Eksterne henvisninger 

Fodboldspillere fra Sverige
Fodboldtrænere fra Sverige
Deltagere ved verdensmesterskabet i fodbold 1974
Deltagere ved verdensmesterskabet i fodbold 1978
Ingemar Erlandsson

Ingemar Erlandsson (født 16. november 1957 i Glimåkra, Sverige, død 9. august 2022) var en svensk  fodboldspiller (forsvarer), der mellem 1978 og 1985 spillede 69 kampe og scorede to mål for Sveriges landshold. Han deltog blandt andet ved VM 1978 i Argentina.

På klubplan spillede Erlandsson hele karrieren hos Malmö FF i hjemlandet. Her var han med til at vinde to svenske mesterskaber og fire udgaver af Svenska Cupen. Han var også en del af det Malmö-hold, der nåede Mesterholdenes Europa Cup finale 1979, der dog blev tabt 0-1 til engelske Nottingham Forest.

Titler 
Allsvenskan
 1977 og 1986 med Malmö FF

Svenska Cupen
 1978, 1980, 1984 og 1986 med Malmö FF

Referencer

Eksterne henvisninger 

Fodboldspillere fra Sverige
Deltagere ved verdensmesterskabet i fodbold 1978
Jan Möller

Jan Möller (født 17. september 1953 i Malmö, Sverige) er en svensk tidligere fodboldspiller (målmand), der mellem 1979 og 1988 spillede 17 kampe og scorede to mål for Sveriges landshold. Han deltog blandt andet ved VM 1978 i Argentina, men kom dog ikke på banen i turneringen, hvor han var reserve for førstevalget Ronnie Hellström.

På klubplan spillede Möller størstedelen af karrieren hos Malmö FF i hjemlandet. Her var han med til at vinde hele fem svenske mesterskaber og syv udgaver af Svenska Cupen. Han var også en del af det Malmö-hold, der nåede Mesterholdenes Europa Cup finale 1979, der dog blev tabt 0-1 til engelske Nottingham Forest.

Möller vandt i 1979 Guldbollen, titlen som Årets fodboldspiller i Sverige.

Titler 
Allsvenskan
 1974, 1975, 1977, 1986 og 1988 med Malmö FF

Svenska Cupen
 1973, 1974, 1975, 1978, 1980, 1984 og 1986 med Malmö FF

Referencer

Eksterne henvisninger 

Fodboldspillere fra Sverige
Personer fra Malmø
Deltagere ved verdensmesterskabet i fodbold 1978
Tommy Holmgren

Tommy Holmgren (født 9. januar 1959 i Palohuornas, Sverige) er en svensk tidligere fodboldspiller (midtbane), der mellem 1981 og 1986 spillede 26 kampe for Sveriges landshold. På klubplan spillede han for IFK Göteborg i hjemlandet. Her var han med til at vinde fire svenske mesterskaber, tre udgaver af Svenska Cupen samt to UEFA Cup-titler.

Holmgren er bror til en anden svensk tidligere landsholdspiller Tord Holmgren.

Titler 
Allsvenskan
 1982, 1983, 1984 og 1987 med IFK Göteborg

Svenska Cupen
 1979, 1982 og 1983 med IFK Göteborg

UEFA Cuppen
 1982 og 1987 med IFK Göteborg

Referencer

Eksterne henvisninger 

Fodboldspillere fra Sverige
Gary Sundgren

Kari Juhani "Gary" Sundgren (født 25. oktober 1967 i Vammala, Finland) er en svensk tidligere fodboldspiller (forsvarer), der mellem 1990 og 2002 spillede 30 kampe og scorede ét mål for Sveriges landshold. Han var en del af den svenske trup til EM 2000 i Belgien/Holland, og spillede én af svenskernes tre kampe i turneringen, hvor holdet blev slået ud efter det indledende gruppespil.

På klubplan spillede Sundgren en årrække for AIK i hjemlandet. Her var han med til at vinde det svenske mesterskab i 1992 samt to udgaver af Svenska Cupen. Han var også udlandsprofessionel i Spanien hos Real Zaragoza, som han vandt Copa del Rey med i 2001.

Titler 
Allsvenskan
 1992 med AIK

Svenska Cupen
 1996 og 1997 med AIK

Copa del Rey
 2001 med Real Zaragoza

Referencer

Eksterne henvisninger 

Fodboldspillere fra Sverige
Deltagere ved det europæiske mesterskab i fodbold 2000
Håkan Mild

Stig Håkan Mild (født 14. juni 1971 i Trollhättan, Sverige) er en svensk tidligere fodboldspiller (central midtbane), der mellem 1991 og 2001 spillede 74 kampe og scorede otte mål for Sveriges landshold. Han var en del af den svenske trup til både VM 1994 i USA og EM 2000, hvor holdet vandt bronze ved førstnævnte turnering. Derudover repræsenterede han med et særligt OL-landshold Sverige ved OL 1992 i Barcelona.

På klubplan spillede Mild størstedelen af sin karriere for IFK Göteborg i hjemlandet, og havde desuden udlandsophold hos Servette i Schweiz, spanske Real Sociedad og Wimbledon F.C. i England. Han vandt hele fem svenske mesterskaber og én pokaltitel med IFK, mens det hos Servette også blev til et schweizisk mesterskab.

Titler 
Allsvenskan
 1990, 1991, 1993, 1995 og 1996 med IFK Göteborg

Svenska Cupen
 1992 med IFK Göteborg

Schweiziske Super League
 1994 med Servette

Referencer

Eksterne henvisninger 

Fodboldspillere fra Sverige
Personer fra Trollhättan
Deltagere ved verdensmesterskabet i fodbold 1994
Deltagere ved det europæiske mesterskab i fodbold 2000
Tomas Antonelius

Tomas Antonelius (født Tomas Gustafsson) (født 7. maj 1973 i Stockholm, Sverige) er en svensk tidligere fodboldspiller (forsvarer), der mellem 1999 og 2002 spillede otte kampe for Sveriges landshold. Han var en del af den svenske trup til både EM 2000 i Belgien/Holland og til VM 2002 i Sydkorea/Japan.

På klubplan spillede Antonelius blandt andet for AIK og Brommapojkarna i hjemlandet, for engelske Coventry og for FC København i Danmark. Han vandt det svenske mesterskab med AIK i 1998 og den danske Superliga med FCK i 2003.

Antonelius måtte stoppe sin karriere allerede i 2003 på grund af en korsbåndsskade han pådragede sig under EM 2000.

Titler 
Allsvenskan
 1998 med AIK

Svenska Cupen
 1997 og 1999 med AIK

Dansk Superliga
 2003 med FC København

Referencer

Eksterne henvisninger 

Fodboldspillere fra Sverige
Personer fra Stockholm
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002